Συντεταγμένες: 48°32′34″N 7°29′32″E﻿ / ﻿48.54278°N 7.49222°E﻿ / 48.54278; 7.49222

Το **Μολσάιμ** (Γαλλικά: Molsheim) είναι γαλλική κοινότητα, υπονομαρχία του νομού Κάτω-Ρήνου, στη διοικητική περιοχή Γκραντ Εστ, στα βορειοανατολικά της Γαλλίας. Προφέρεται επίσης **Μολζέμ** και στην αλσατική διάλεκτο Μολζ**.**

Η πόλη έχει πλούσια ιστορία από τον Μεσαίωνα και αναγνωρισμένη αρχιτεκτονική κληρονομιά. Υπήρξε μεσαιωνική ιδιοκτησία του Επισκόπου του Στρασβούργου και έγινε το καταφύγιο καθολικών θρησκευτικών ταγμάτων κατά τη διάρκεια της Μεταρρύθμισης. Ο πληθυσμός της κοινότητας ανέρχεται σε 9. 312 κατοίκους (2017).

Η πόλη είναι γνωστή ως η ιστορική έδρα κατασκευής σπορ αυτοκινήτων Bugatti, καθώς και ενός από τα κύρια εργοστάσια φορτηγών Mercedes-Benz. 

Οι κάτοικοί του ονομάζονται Μολζεμιάν ή και Μολζεμουά (ζ).

Περιγραφή
---------

Χάρτης της περιοχής Γκραντ-Εστ με τον Κάτω Ρήνο 
Παλαιά έδρα του σωματείου αρτοποιών (1607).
Η κοινότητα Μολζέμ βρίσκεται περίπου στο κέντρο του νομού Κάτω-Ρήνου, στη διοικητική περιοχή Γκραντ-Εστ, κοντά στα σύνορα με τη Γερμανία. Βρίσκεται στην ιστορική και πολιτιστική περιοχή της Αλσατίας. 

Είναι η μία από τις υπονομαρχίες του νομού, οι άλλες είναι οι κοινότητες Αγκνώ, Σαβέρν και Σελεστά, και έχει πληθυσμό 9. 312 κατοίκους (2017). Η ευρύτερη αστική περιοχή της συγκεντρώνει 26.925 κατοίκους (2017). Η κοινότητα αναπτύχθηκε πληθυσμιακά ιδιαίτερα μεταξύ των γαλλικών απογραφών του 1968 και του 1999, περνώντας από τους 5.739 σε 9.335 κατοίκους, αλλά αυτή η αύξηση σταμάτησε αισθητά από τότε.

Βρίσκεται στο δρόμο του κρασιού της Αλσατίας, 26 χιλιόμετρα δυτικά του Στρασβούργου, 9 χιλιόμετρα βόρεια του Ομπερναί και 30 χιλιόμετρα νότια της Σαβέρν, στην πεδιάδα της Αλσατίας. 

Η έκταση της κοινότητας είναι 10,85 χμ². Βρίσκεται σε υψόμετρο 165 έως 371 μέτρων και από τα υψηλότερα σημεία προσφέρει καλή θέα στην πεδιάδα της Αλσατίας.

Ιστορία
-------

Οι ανασκαφές που πραγματοποιήθηκαν στο βόρειο τμήμα της πόλης το 1935 αποκάλυψαν την παρουσία πολλών μεροβίγγειων τάφων (6ος και 7ος αιώνας), κατά μήκος του παλιού ρωμαϊκού δρόμου. Η πόλη αναφέρθηκε για πρώτη φορά περίπου το 820, σε μια πράξη δωρεάς αμπελώνα του επισκόπου Αντελός προς την εκκλησία Σαιν-Τομά του Στρασβούργου, στην οποία βρίσκεται ο τάφος του.

Το 1219, ο Αυτοκράτορας της Αγίας Ρωμαϊκής Αυτοκρατορίας Φρειδερίκος Β΄ παραχώρησε στην πόλη πολλά προνόμια και δικαιώματα. Μέχρι το 1263 το Μολζέμ περιβαλλόταν ήδη από τείχη που, με τη μεσαιωνική έννοια, δημιούργησαν την πόλη. Ωστόσο, οι επίσκοποι του Στρασβούργου συνέχισαν να κατέχουν ακίνητα στην πολιτεία, με αποτέλεσμα συγκρούσεις με τους Γερμανούς αυτοκράτορες, μια διαμάχη που επιλύθηκε το 1308 υπέρ του επισκόπου Ιωάννη του Στρασβούργου, ο οποίος διεύρυνε τα τείχη της πόλης το 1318 και ανόρθωσε ένα κάστρο. Όταν ο επίσκοπος πέθανε το 1328, ενταφιάστηκε στο παρεκκλήσι ενός νοσοκομείου-ξενώνα που είχε ιδρύσει, τον μελλοντικό τόπο της εκκλησίας Ιησουιτών, η οποία είναι η σημερινή ενοριακή εκκλησία της πόλης. Ο τάφος του διατηρείται μέχρι σήμερα.

### Κέντρο της Αντιμεταρρύθμισης

Η εκκλησία των Ιησουιτών
Η δύναμη της Προτεσταντικής Μεταρρύθμισης στην Αλσατία και ειδικά στο Στρασβούργο προκάλεσε προβλήματα στα Καθολικά ιδρύματα, που κατά τον 16ο αιώνα κατείχαν μεγάλη περιουσία στην περιοχή: Το 1580 ο ηγούμενος του Αλτόρφ απέκτησε περιουσία στο Μολζέμ. Οι Βενεδικτίνοι, που εγκαταστάθηκαν από τον 11ο αιώνα στο Αλτόρφ, μια πόλη που δεν είχε οχυρώσεις, μετακόμισαν εδώ για ασφάλεια πίσω από τα τείχη του Μολζέμ. Επίσης το 1580, οι Ιησουίτες ίδρυσαν κολλέγιο στην πόλη, στο οποίο ο Λεοπόλδος Ε΄ αρχιδούκας της Αυστρίας χρηματοδότησε την ανέγερση του ναού. Ομοίως, το 1591, λόγω της καταστολής του τάγματος των Καρθουσιανών στο Στρασβούργο, τα μέλη του μετακόμισαν στο Μολζέμ και έχτισαν ένα μοναστήρι.

Το 1592, ξέσπασε διαμάχη μεταξύ των καθολικών ενοριών του Μολζέμ και της διαμαρτυρόμενης πλειοψηφίας στην επισκοπή του Στρασβούργου, η οποία εξέλεξε τον Ιωάννη Γεώργιο του Βρανδεμβούργου ως επίσκοπο του Στρασβούργου. Σε αντίδραση, οι καθολικοί εξέλεξαν τον Κάρολο της Λωρραίνης ως επίσκοπο του Μετς και του Στρασβούργου. Αυτό είχε ως αποτέλεσμα τον Πόλεμο των επισκόπων του Στρασβούργου (1592-1604), με θλιβερή επίδραση στην πόλη. Το 1618 ξέσπασε ο Τριακονταετής Πόλεμος, που τελείωσε με την Ειρήνη της Βεστφαλίας το 1648, σύμφωνα με την οποία ο έλεγχος του Μολζέμ μεταφέρθηκε από την Αγία Ρωμαϊκή Αυτοκρατορία στο βασίλειο της Γαλλίας.

Μετά τον Γαλλοπρωσικό πόλεμο, από το 1871 έως το 1919 και πάλι μεταξύ 1940 και 1944, η πόλη καταλήφθηκε από τη Γερμανία.

Οικονομία
---------

Το Μολζέμ είναι η έδρα του εργοστασίου της γαλλικής αυτοκινητοβιομηχανίας Bugatti. Κατασκευάζεται το Bugatti Veyron από την Bugatti Automobiles S.A.S. Οι βιομηχανίες της πόλης περιλαμβάνουν την κατασκευή ειδών σιδήρου και χάλυβα, τη βυρσοδεψία και την κατασκευή οργάνων. Σημαντικό είναι επίσης το εμπόριο κρασιού. Σύμφωνα με την επίσημη ιστοσελίδα της πόλης, το Μολσάιμ προσφέρει περίπου 8.000 θέσεις εργασίας.

Μνημεία-Αξιοθέατα
-----------------

Το ιστορικό κέντρο της παλιάς πόλης είναι καλά διατηρημένο και περιέχει σημαντικό αριθμό μεσαιωνικών σπιτιών και κτηρίων τυπικής αλσατικής αρχιτεκτονικής. Τα πιο αξιοσημείωτα κτίρια είναι ο μεσαιωνικός Πύργος των σιδηρουργών, το αναγεννησιακό Μέτσιγκ, κτήριο του 1583 έδρα του σωματείου των κρεοπωλών, η μπαρόκ (αν και χτίστηκε σε ύστερο γοτθικό ρυθμό) Εκκλησία των Ιησουιτών - μια υπερβολικά μεγάλη εκκλησία σε βαθμό που μπορούσε να στεγάσει ολόκληρο τον πληθυσμό της πόλης όταν χτίστηκε - και το κλασικό Δημαρχείο. Το παλαιό μοναστήρι Λα Σαρτρέζ, που καταστράφηκε εν μέρει στη Γαλλική Επανάσταση, στεγάζει τώρα ένα μουσείο, καλύπτει έκταση 3 εκταρίων και ήταν μια πραγματική πόλη εντός της πόλης.

* Εκκλησία των ΙησουιτώνΕκκλησία των Ιησουιτών
* Ο μεσαιωνικός Πύργος των σιδηρουργώνΟ μεσαιωνικός Πύργος των σιδηρουργών
* Το μοναστήρι του τάγματος των ΚαρθουσιανώνΤο μοναστήρι του τάγματος των Καρθουσιανών
* Μέτσιγκ, παλαιά έδρα του σωματείου των κρεοπωλώνΜέτσιγκ, παλαιά έδρα του σωματείου των κρεοπωλών
* Το ΔημαρχείοΤο Δημαρχείο
* Το παλιό ΝομισματοκοπείοΤο παλιό Νομισματοκοπείο
* Σιδηροδρομικός σταθμόςΣιδηροδρομικός σταθμός

Εξωτερικοί σύνδεσμοι
--------------------

* Η ιστοσελίδα της κοινότητας Μολσάιμ (επιλογή γλώσσας)

Παραπομπές
----------

1. ↑  «Base officielle des codes postaux» La Poste. 1  Οκτωβρίου 2018.
2. ↑  (Γαλλικά) *Code INSEE*.
3. ↑  «Populations légales 2020» Εθνικό Ινστιτούτο Στατιστικής και Οικονομικών Μελετών. 29  Δεκεμβρίου 2022.
4. ↑  *répertoire géographique des communes*. Institut national de l'information géographique et forestière. Ανακτήθηκε στις 26  Οκτωβρίου 2015.
5. ↑ . «insee.fr/fr/statistiques/».
6. ↑ . «habitants.fr/molsheim/services-publics».
7. ↑ . «χάρτης».
8. ↑ . «wikisource.org/wiki/1911\_Encyclopedia\_Britannica/Molsheim».
9. ↑ . «molsheim.fr/decouvrir/presentation-molsheim.htm».

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 144353989
* LCCN: n88116293
* GND: 4115185-9
* BNF: cb15271442x (data)
* NKC: ge1153886

 |

 |